Christina Applegate

eta|Christina Applegate (2014)
eta|Christina Applegate (2012)
eta|Christina Applegate (2009)
eta|Christina Applegate (2008)
**Christina APPLEGATE** [kristIna Eplgejt] (Los-Anĝeleso, ) estas usona aktorino. Christina antaŭ ĉio estas konata pro sia rolo de Kelly Bundy en la televida serio *Married... with Children* (Geedziĝinta...kun infanoj). En ĉi tiu serio ŝi ludas la rolon de la (iom pli aĝa) dekkelkjarulino kun intelekta kvociento de multe malpli ol 100, tre klare *stulta blondulino*, kiu ofte kaŭzis ridigajn momentojn.

## Biografio 
Applegate naskiĝis en Holivudo, Kalifornio. La patro, Robert W. Applegate, estis diskoproduktanto. La patrino, Nancy Lee Priddy, estis kantistino kaj aktorino, kiu naskiĝis en South Bend en Indianio.

Applegate finis la lernejon je aĝo de deksep jaroj por aktori. De 1987 ĝis 1997 ŝi rolis en la serio *Married... with Children*. De 1998 ĝis 2000 ŝi havis propran serion kun la nomo *Jesse*. En 2002 ŝi rolis kun Cameron Diaz en la filmo *The Sweetest Thing* (La plej dolĉa aĵo).

Ŝi ankaŭ debutis sur Broadway en la muzikalo *Sweet Charity* (Dolĉa bonfaro). Krom tio ŝi rolis en du serieroj de *Friends* (Amikoj), kiel la fratino de Rachel, rolo de Jennifer Aniston. Por sia rolo en la seriero *The One with Rachels Older Sister* (Tiu kun la pli aĝa fratino de Rachel) Applegate gajnis la premion Emmy.
En 2006 ŝi aperis kun Eva Longoria, Ryan Seacrest kaj Christina Milian en la videofilmeto de Jessica Simpson *Public Affair* (Publika afero).

## Persone 
Je la 20-a de oktobro 2001 ŝi edziniĝis al aktoro Johnathon Schaech, dum eta ceremonio en Palm Spring, kun ĉeesto de amikoj kaj familio. Je la 5-a de decembro 2005 ili anoncis divorcon.

En 2003 ŝi estis parolanto de *Lee National Denim Day*, kie ŝi kolektis milionojn da dolaroj por esplorado de mamkancero. Ŝia patrino suferis mamkanceron, sed postvivis la malsanon.
Applegate ankaŭ donas helpon al Peta, organizo, kiu pledas por bestorajtoj,
estas vegetaranino ekde sia 15-a jaraĝo kaj diras, ke ŝi ne povas manĝi ion, kio 'iam vivis'.
Ŝi studas dancon kaj ĵazon kaj kunlaboris por la kampanjo de la prezidenteco de John Kerry.

Ekde 2008 ŝi havas amrilaton kun la nederlanda basgitaristo Martijn LeNoble. Ili gefianĉiĝis je Valentena tago 2010. En januaro 2011 naskiĝis ilia filino. Applegate kaj LeNoble geedziĝis je la 23-a de februaro 2013. Por ambaŭ tio estas la dua geedziĝo.

## Filmografio 
* 2007: *Farce of the Penguins*
* 2005: *Tilt-A-Whirl*
* 2005: ''Suzanne's Diary for Nicholas*
* 2004: *Wake Up, Ron Burgundy: The Lost Movie*
* 2004: *Surviving Christmas*
* 2004: *Anchorman: The Legend of Ron Burgundy*
* 2004: *Employee of the Month*
* 2003: *Grand Theft Parsons*
* 2003: *Wonderland*
* 2003: *View from the Top*
* 2002: *Heroes*
* 2002: *The Sweetest Thing*
* 2001: *Prince Charming*
* 2001: *Just Visiting*
* 2001: *Sol Goode*
* 2000: *Shaded Places*
* 1999: *Out in Fifty*
* 1998: *Mafia!*
* 1998: *The Big Hit*
* 1998: *Claudine's Return*
* 1997: *Nowhere*
* 1996: *Mars Attacks!*
* 1995: *Wild Bill*
* 1995: *Across the Moon*
* 1995: *Vibrations*
* 1991: *Don't Tell Mom the Babysitter's Dead*
* 1990: *Streets*
* 1988: *Dance 'Til Dawn*
* 1987-1997: *Married... with Children*
* 1986: *Heart of the City*
* 1983: *Grace Kelly*
* 1981: *Beatlemania*
* 1981: *Jaws of Satan''

Kategorio:Usonaj aktoroj
Kategorio:Premiitoj de Premio Emmy‎
Kategorio:Usonaj vegetaranoj‎